Sancho VI av Navarra

Sancho VI Garcés (baskisk: Antso VI.a; født 21. april 1133, død 27. juni 1194), også kalt «den vise» – el Sabio, var konge av Navarra fra 1150 og fram til han døde i 1194. Han var den første monarken som offisielt oppga tittelen som «konge av Pamplona» til fordel for konge av Navarra, og altså endret betegnelsen på sitt rike. Sancho Garcés var ansvarlig for føre riket inn i Europas politiske virkefelt. Han var den eldste sønnen til García Ramírez, el Restaurador, «gjenoppretteren», og franske Margaret eller Marguerite de L'Aigle.

 Liv og virke 
Sancho VI arvet et svekket kongerike, stadig utsatt for angrep fra kongedømmet Castilla ved Alfonso VII og fra grevskapet Barcelona ved Ramon Berenguer IV, som også var konge av kongedømmet Aragón, og som i 1140 hadde godtatt delingen av kongedømmet i traktaten av Carrión.

Sancho VI forsøkte å styrke og utbedre kongedømmets grenser, som hadde blitt redusert ifølge traktatene i Tudellén og Carrión, som han hadde blitt tvunget til å signere med Castilla og Aragón tidlig i sitt styre.Catlos, Brian A. (2014): Muslims of Medieval Latin Christendom, c.1050–1614, Cambridge University Press, s. 37Villalon, Andrew; Kagay, Donald (2017): To Win and Lose a Medieval Battle: Nájera (April 3, 1367), A Pyrrhic Victory for the Black Prince, BRILL, s. 41 Ved forliket i Soria greide Castilla til sist å få bekreftet å besitte territoriene som var erobret. Av hensyn til faren for at Castilla kunne erobre ytterligere områder vest i Navarra sikret Sancho VI på nytt kongelig autoritet ved å grunnlegge flere byer i 1181, inkludert San Sebastián, Vitoria, Treviño og andre. Han grunnla klostre og mange arkitektoniske bedrifter er datert til hans regime. 

Han var en fiende av Raymond Berengar IV av Aragón, men dennes sønn, Alfonso II av Aragón, delte landområdene som ble tatt fra Murcia med ham ved traktaten i Sangüesa i 1168. I 1179 signerte de to naboene igjen en pakt i Borja om gjensidig beskyttelse mot Castillas aggresjon.Gerli, E. Michael; Armistead, Samuel G. (2003): Medieval Iberia, Taylor & Francis, s. 61 Han bygget også en allianse med den engelske kongen, og var hans allierte mot den franske kongen. Denne alliansen ble sikret med et dynastisk ekteskap da datteren hans ble gift med Rikard Løvehjerte.

Sancho VI døde den 27. juni 1194 i Pamplona hvor han ble gravlagt.«Sancho VI of Navarre», Geneanet.org

 Ekteskap og barn 
Sancho VI giftet seg i 1157 med Sancha av Castilla, datter av Alfonso VII av León og Castilla og hans hustru Berengaria av Barcelona (som var datter av Ramon Berenguer III, grev av Barcelona), og de fikk seks barn:

 Berengaria av Navarra, giftet seg med Rikard I av England (Rikard Løvehjerte) i 1191. Hun døde barnløs i 1230 eller 1232.
 Sancho VII av Navarra, fikk tilnavnet «den sterke», etterfulgte sin far og styrte som konge av Navarra fra 1194 og til 1234, giftet seg først med Constance av Toulouse og for andre gang til en kvinne som er antatt å ha vært en datter av keiser Fredrik I av Det tysk-romerske rike, eller i henhold til andre kilder, muslimske Yusuf II (Yūsuf bin an-Nāṣir), kalif av Marokko
 Blanca av Navarra, giftet seg med greve Teobald III av Champagne og regent etter ektefellens død i 1201. Hennes sønn Teobald ble konge av Navarra etter at hans onkel døde.Evergates, Theodore (2007): The Aristocracy in the County of Champagne, 1100-1300, University of Pennsylvania Press, s. 248
 Fernando, gravlagt i klosteret Santa María la Real de Las Huelgas, 1,5 km fra byen Burgos.Gómez Moreno, Manuel (1946): El Panteón de las Huelgas Reales de Burgos. Madrid: Instituto Diego Velázquez. Consejo Superior de Investigaciones Científicas. OCLC 641865520, s. 8
 Teresa
 Constance, gravlagt i Marcilla.Jimeno Jurío, José María (1970): «El libro rubro de Iranzu» (PDF), Príncipe de Viana (Pamplona) (120-121): 221-270. ISSN 0032-8472.

 Referanser 

Kategori:Fødsler i 1133
Kategori:Dødsfall i 1194
Kategori:Konger av Navarra
Kategori:Huset Jiménez